**Magyar Könyvtárosok EgyesületeGyermekkönyvtáros Szekció
VándorBagoly Díj 2018.**

A II.Rákóczi Ferenc Megyei és Városi Könyvtár Gyermekkönyvtára,Miskolc
Minősített könyvtár 2017.

Igazi,hagyományos gyermekkönyvtári munkát végző csapaté a díj!

A könyvtár 44 éve várja olvasóit. Nincs könnyű dolga ebben az épületben,melyre ráférne kívül-belül a modernizálás és az akadálymentesítés.A központi épület mellett 6 fiókkönyvtár alkotja Miskolc könyvtári ellátását.2017-től 318 kistelepülésnek nyújtanak könyvtári szolgáltatásokat,melynek feladataiból a gyermekkönyvtárosok is kiveszik részüket.A múlt évi statisztika szerint az ellátott gyermekolvasók száma összesen 9669 fő,a 14 év felettieké 19 015. A 14 év alatti helyben használók száma 48804 fő,kölcsönzött dokumentumok száma 71435 darab.
Az összbeiratkozó:26685 fő,felnőtt-gyerek együtt a központi könyvtárban és a 6 fiókkönyvtárban.
A rendezvények száma 1571 ebből a központban működő gyermekkönyvtáré 135 főleg szabadidős foglalkozás, melyen 50 433-en vettek részt.

A könyvtár honlapja jól áttekinthető,kedves.Felépítése:Rólunk,Felnőtteknek,Gyerekeknek,Családoknak,Képtár.Tetszett,hogy minden gyermekkönyvtárosnak külön email címe van a gyermekkönyvtár mellett.

A gyermekkönyvtár kiemelten foglalkozik a különböző korcsoportokkal.Néhány példa:
Babusgató /Baba-mama klub/ a piciknek szól, Családi akadályverseny a könyvtár épületén belül a pincétől a padlásig,általános iskolásoknak szünidős foglalkozások/Szünidölő címen/,Nagyi mesélj még! idős olvasók bevonása.

Következetesen mutatja be a kortárs gyermekirodalmat. Vendég volt már náluk:Dániel András,Finy Petra,Telegdi Ágnes,Víg Balázs,Leiner Laura,Gévai Csilla,Zalán Tibor,Lackfi János.

Elkezdték a táncos foglalkozásokat,először a kicsiknél:Baby salsa.Különleges programjaikból:Versvillamos,Könyvtári majális,Szabadtéri kirakós játék,Hahó,könyvtársak! olvasás népszerűsítő játék,Könyvtári királyság,Óriás betűkockák,Olvasók Tortája,TeddyMaci Kórház a könyvtárban,Miskolci Mesenap,Booknight,Népi játékpark,Óriás könyv a Sörfesztiválon,Családi nyomkeresés, Dramatikus játszó-tér,Szellemidézés,Kortalan Könyvtár.

Megyei központként   illusztrációs,alkotó pályázatokat hirdetnek  és bonyolítják le.
A legutóbbi ilyen:Az én könyvtárbuszom illusztrációs pályázat,melynek eredményhirdetése 2018.október 9-én volt.Természetesen megünneplésre kerülnek a könyves-és gyermekünnepek:Könyvhét,Könyvtári Napok,Internet Fiesta,Gyermeknap,Népmese Napja.

Kiállításaikat sokat tekintik meg,melyekről és az egyéb programokról a honlap Képtár és Mesebirodalom FB oldalon tájékozódhatunk.Több programjuk a roma gyerekek  felzárkóztatását célozta,különösen a zenei és mesei összejövetelek.Természetesen van nyári napközis tábor a könyvtárban,olvasótábor külső helyszínen.

A gyermekkönyvtár nagy hangsúlyt fektet a környezetvédelemre,példa rá az Öko-kézműves klub.

A gyermekkönyvtár vezeti,szervezi a megyei Gyemekkönyvtáros Műhely munkáját,melynek 2018.11.23.lesz a következő összejövetele,ahol a gyermek ismeretterjesztő irodalomról és a papírszínház lehetőségeiről hallgatnak meg előadásokat.Színházi-és bábelőadások,koncertek  is megrendezésre  kerülnek a könyvtárban.A gyermekkönyvtár részt vesz a Könyvtári Mappa /évente 2 szám megjelenés/szakmai folyóirat munkájában is.

Kapcsolata a helyi iskolákkal,óvodákkal,civil szervezetekkel,intézményekkel példaértékű.
Néhány ezek közül.akikkel közös programjaik volt:Miskolci Musical-és Dalszínház,Miskolci Állatsegítő Alapítvány,Maradj Miskolcon Alapítvány,Aggteleki Nemzeti Park,Miskolci Állatkert és Kultúrtörténeti Park,Magyar Madártani és Természetvédelmi Egyesület,Fügedi Márta Népművészeti Egyetem.Média  megjelenésük megkétszereződött az elmúlt egy évben, rendszeres például a Minap.hun.

Megérdemelten repül Miskolcra a VándorBagoly Díj! Gratulálunk miden miskolci kollégának!